ജന്മദിനാഘോഷത്തിന് നിമിഷങ്ങള് മാത്രം ബാക്കി നില്ക്കെ പിഞ്ചുകുഞ്ഞിന് ദാരുണാന്ത്യം നോയിഡയില് ഒരു വയസ്സുകാരന് ഫ്ളാറ്റിന്റെ പന്ത്രണ്ടാം നിലയില് നിന്ന് വീണ് മരിച്ചു നോയിഡ: ജന്മദിനാഘോഷത്തിന് നിമിഷങ്ങള് മാത്രം ബാക്കി നില്ക്കെ പിഞ്ചുകുഞ്ഞിന് ദാരുണാന്ത്യം. ഗ്രേറ്റര് നോയിഡയില് ജന്മദിനം ആഘോഷിക്കുന്നതിനിടയില് ഒരു വയസ്സുകാരന് ഫ്ളാറ്റിന്റെ പന്ത്രണ്ടാം നിലയില് നിന്ന് വീണാണ് മരിച്ചത്. ഒരു വയസ്സുള്ള റിവാന്റെ ജന്മ ദിനമാണ് കണ്ണീരില് മുങ്ങിയത്. ജന്മദിനത്തില് പന്ത്രണ്ടാം നിലയില് നിന്ന് വീണാണ് റിവാന് മരിച്ചത്. ഗ്രേറ്റര് നോയിഡയിലെ ബിസ്രാഖ് പോലീസ് സ്റ്റേഷന് പരിധിയിലെ കാസ ഗ്രീന്സ് 1 ഹൗസിംഗ് സൊസൈറ്റിയില് തിങ്കളാഴ്ചയാണ് സംഭവം. മകന്റെ ആദ്യ ജന്മദിനം ആഘോഷിക്കാന്, സത്യേന്ദ്ര കസാനയും കുടുംബാംഗങ്ങളും അവരുടെ വീട് അലങ്കരിക്കുകയായിരുന്നു, ചില അതിഥികളും ഈ അവസരത്തില് എത്തിയിരുന്നു. ഒരു വയസുള്ള റിവാന് അവരുടെ ഫ്ലാറ്റിന്റെ പ്രധാന വാതിലിനു പുറത്ത് കളിച്ചു കൊണ്ടിരിക്കുമ്ബോള് താഴെ 12 നിലകളിലേക്കുള്ള സ്റ്റെയര്വെല്ലിലൂടെ വീഴുകയായിരുന്നു.